**Izziņa par atzinumos sniegtajiem iebildumiem par Ministru kabineta noteikumu projektu "Grozījumi Ministru kabineta 2009. gada 26. maija noteikumos Nr. 457 "Noteikumi par ģenētiski modificēto organismu apzinātu izplatīšanu"" (anotācija) (VSS-1068)**

**I. Jautājumi, par kuriem saskaņošanā vienošanās nav panākta**

|  |  |  |  |  |
| --- | --- | --- | --- | --- |
| **Nr. p.k.** | **Saskaņošanai nosūtītā projekta redakcija (konkrēta punkta (panta) redakcija)** | **Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu)** | **Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu** | **Projekta attiecīgā punkta (panta) galīgā redakcija** |
| 1 | 2 | 3 | 4 | 5 |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 2021. gada 9. februārī izsūtīts elektroniskai saskaņošanai. |
|  |  |
| Saskaņošanas dalībnieki | Tieslietu ministrija, Vides un reģionālās aizsardzības ministrija, Veselības ministrija un Finanšu ministrija |
|  |  |  |
| Saskaņošanas dalībnieki izskatīja šādu ministriju (citu institūciju) iebildumus |  | Tieslietu ministrijas un Vides un reģionālās aizsardzības ministrijas  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| **Nr. p.k.** | **Saskaņošanai nosūtītā projekta redakcija (konkrēta punkta (panta) redakcija)** | **Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu)** | **Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu** | **Projekta attiecīgā punkta (panta) galīgā redakcija** |
| 1 | 2 | 3 | 4 | 5 |

**Tieslietu ministrija**

|  |  |  |  |  |
| --- | --- | --- | --- | --- |
| 1. | 1.1. papildināt noteikumus ar 6.1 punktu šādā redakcijā:"6.1 Persona, norādot attiecīgu pamatojumu saskaņā ar šo noteikumu 8. punktu, ir tiesīga institūtu lūgt konkrētai iesniegumā ietvertai informācijai piešķirt ierobežotas pieejamības statusu."; | Projekta 1.1. apakšpunktā izteiktais 6.1 punkts paredz, ka “persona, norādot attiecīgu pamatojumu saskaņā ar šo noteikumu 8. punktu, ir tiesīga institūtu lūgt konkrētai iesniegumā ietvertai informācijai piešķirt ierobežotas pieejamības statusu".Vēršam uzmanību, ka projekta 1.1. apakšpunktā izteiktais 6.1 punkts projektā nav nepieciešams, jo pēc būtības dublējas ar projekta 1.2. apakšpunktā izteikto 8. punktu, kā arī spēkā esošo noteikumu 7. punktu. Vienlaikus vēršam arī uzmanību, ka attiecībā uz personas pamatojumu ir piemērojams arī Direktīvas 2001/18/EK 25. panta 6. punkts, kas nosaka: “Mutatis mutandis piemēro attiecīgos Regulas (EK) Nr. 178/2002 39.e un 41. panta noteikumus.” Lūdzam atkārtoti izvērtēt, vai projektā tiek pārņemtas arī Direktīvas 2001/18/EK 25.panta 6. punkta prasības. | Ņemts vērā. Noteikumu projekta 1.1. apakšpunkts (noteikumu 6.1 p.) svītrots, ievērojot TM iebildumu. | 1.1. izteikt 7. punktu šādā redakcijā:“7. Pamatojoties uz Informācijas atklātības likumu, institūts, ievērojot personas iesniegtu pamatojumu un konsultējoties ar personu, lemj par ierobežotas pieejamības statusa piešķiršanu šādai iesniegumā ietvertai informācijai, ja persona pierāda, ka informācijas izpaušana varētu būtiski kaitēt tās interesēm:7.1. Eiropas Parlamenta un Padomes 2002. gada 28. janvāra Regulas (EK) Nr. 178/2002, ar ko paredz pārtikas aprites tiesību aktu vispārīgus principus un prasības, izveido Eiropas Pārtikas nekaitīguma iestādi un paredz procedūras saistībā ar pārtikas nekaitīgumu, (turpmāk – Regula Nr. 178/2002) 39. panta 2. punkta "a", "b" un "c" apakšpunktā minētajai informācijai;7.2. informācijai par DNS sekvenci, izņemot sekvenci, ko izmanto transformācijas notikuma atklāšanai, identificēšanai un kvantitatīvai noteikšanai; 7.3. informācijai par audzēšanas modeli un stratēģiju.";1.2. izteikt 8. punktu šādā redakcijā:“8. Piemērojot šo noteikumu 7. punktu, institūts *mutatis mutandis* piemēro attiecīgos Regulas Nr. 178/2002 39.e un 41. panta noteikumus.”; |
| 2. | 1.3. papildināt noteikumus ar 8.1 punktu šādā redakcijā:"8.1 Institūts ir tiesīgs:8.11. izpaust šo noteikumu 8. punktā minēto informāciju, ja rodas draudi cilvēku un dzīvnieku veselībai vai videi un ir nepieciešama steidzama rīcība, piemēram, ārkārtējās situācijas gadījumā;8.12. publiskot tādu informāciju, kas ir daļa no zinātniskās ekspertu komisijas sniegto zinātnisko rezultātu vai novērtējuma ziņojuma secinājumiem, kuri ir saistīti ar iespējamo ietekmi uz cilvēku un dzīvnieku veselību vai vidi atbilstoši Regulas Nr. 178/2002 39.c pantam."; | Lūdzam atkārtoti izvērtēt projekta 1.3. apakšpunktā izteiktā 8.12. apakšpunkta atbilstību Direktīvas 2001/18/EK 25. panta 7. punkta “b” apakšpunktam, kas nosaka pienākumu kompetentajai iestādei publiskot tādu informāciju, kas ir daļa no attiecīgās(-o) zinātniskās(-o) komitejas(-u) sniegto zinātnisko rezultātu secinājumiem vai novērtējuma ziņojuma secinājumiem un kas ir saistīta ar paredzamu ietekmi uz cilvēku veselību, dzīvnieku veselību vai vidi. Šādā gadījumā piemēro Regulas (EK) Nr. 178/2002 39.c pantu (angļu val. information which forms part of the conclusions of the scientific outputs delivered by the relevant Scientific Committee(s) or the conclusions of the assessment reports and which relate to foreseeable effects on human health, animal health or the environment shall nevertheless be made public. In that case, Article 39c of Regulation (EC) No 178/2002 shall apply). Vēršam uzmanību, ka minētais 8.1 2. apakšpunkts paredz, ka institūts ir tiesīgs publiskot, nevis tam ir ienākums publiskot, tādu informāciju, kas ir daļa no zinātniskās ekspertu komisijas sniegto zinātnisko rezultātu vai novērtējuma ziņojuma secinājumiem, kuri ir saistīti ar iespējamo ietekmi uz cilvēku un dzīvnieku veselību vai vidi atbilstoši Regulas Nr. 178/2002 39.c pantam. | Ņemts vērā. | 1.3. papildināt noteikumus ar 8.1 punktu šādā redakcijā:"8.1 Institūts:8.11. var izpaust šo noteikumu 7. punktā minēto informāciju, ja rodas draudi cilvēku un dzīvnieku veselībai vai videi un ir nepieciešama steidzama rīcība, piemēram, ārkārtējās situācijas gadījumā;8.12. publisko tādu informāciju, kas ir daļa no zinātniskās ekspertu komisijas sniegto zinātnisko rezultātu vai novērtējuma ziņojuma secinājumiem un kas ir saistīta ar iespējamo ietekmi uz cilvēku un dzīvnieku veselību vai vidi, atbilstoši Regulas Nr. 178/2002 39.c pantam."; |
| 3. | 1.4. papildināt noteikumus ar 54.1 punktu šādā redakcijā:"54.1 Šo noteikumu 54. punktā minēto iesniegumu persona noformē saskaņā ar standartizētiem datu formātiem, ja tādi ir spēkā saskaņā ar Regulas Nr. 178/2002 39.f pantu." | Projekta 1.4. apakšpunktā izteiktais 54.1 punkts paredz: “Šo noteikumu 54. punktā minēto iesniegumu persona noformē saskaņā ar standartizētiem datu formātiem, ja tādi ir spēkā saskaņā ar Regulas Nr. 178/2002 39.f pantu." Norādām, ka tiesību normai jābūt skaidrai un saprotamai, kā arī paredzamai, tas ir, formulētai ar pietiekamu precizitāti, lai indivīds, nepieciešamības gadījumā varētu regulēt savu uzvedību. Minētais izriet no personas pamattiesībām zināt savas tiesības, kas ir nostiprinātas Satversmes 90. pantā. Vēršam uzmanību, ka minētais 54.1 punkts nav formulēts skaidri, saprotami un paredzami. Pienākums noformēt iesniegumu saskaņā ar standartizētiem datu formātiem var tikt attiecināts uz personu tikai, tad, ja šie formāti ir jau pieņemti un spēkā saskaņā ar ar Regulas Nr. 178/2002 39.f pantu. Turklāt vēršam arī uzmanību, ka atbilstoši Regulas Nr. 178/2002 39.f panta 2. punkta “c” apakšpunktam pieņemtos standartizētos datu formātus Iestāde dara pieejamus savā tīmekļvietnē.Tādējādi projekta 1.4. apakšpunkts tā pašreizējā redakcijā nav atbalstāms. Vienlaikus lūdzam skaidrot, vai Regulas Nr. 178/2002 39.f panta prasības ir izpildītas, ņemot arī vērā, ka tās nav attiecināmas uz privātpersonu. | Ņemts vērā.Komisija pašlaik strādā pie Komisijas paziņojuma projekta “Commission Notice on the submission of notifications under Articles 13 and 17 of Directive 2001/18/EC of the European Parliament and of the Council on the deliberate release into the environment of genetically modified organisms and repealing Council Directive 90/220/EEC and under the relevant provisions of Regulation (EC) 178/2002, as amended by Regulation (EU) 2019/1381”, kas tiek regulāri skatīts Pastāvīgajā komitejā saistībā ar direktīvu 2001/18.Paziņojumā skaidrots, kā regula 2019/1381 ietekmēs ĢMO pieteikuma iesniegšanas procesu pēc 2021. gada 27. marta, un tā mērķis ir atvieglot direktīvas saskaņotu īstenošanu saistībā ar regulā 2019/1381 ieviestajiem grozījumiem un konkrētāk sniegt interpretāciju vai norādījumus gan uzņēmējiem, kuri plāno iesniegt paziņojumus saskaņā ar direktīvas 2001/18 C daļu (ĢMO un ĢM produktu laišana tirgū), gan to dalībvalstu kompetentajām iestādēm, kuras saņem šādus paziņojumus.No 2021.gada 27. marta spēkā stāsies arī EFSA lēmums “Decision of the Executive Director of the European Food Safety Authority Laying down practical arrangements concerning transparency and confidentiality”, kurā izklāstīti standarti un procedūra, kas piemērojama, iesniedzot pieteikumu un publicējot informāciju, tostarp atbilstoši regulas Nr. 178/2002 39.f pantam. | 1.4. papildināt noteikumus ar 54.1 punktu šādā redakcijā:"54.1 Šo noteikumu 54. punktā minēto iesniegumu persona noformē saskaņā ar Regulas Nr. 178/2002 39.f atbilstoši standartizētiem datu formātiem, kas pieejami Eiropas Pārtikas nekaitīguma iestādes tīmekļvietnē: https://www.efsa.europa.eu." |
| **Vides un reģionālās aizsardzības ministrija** |
| 4. | 1.1. papildināt noteikumus ar 6.1 punktu šādā redakcijā:"6.1 Persona, norādot attiecīgu pamatojumu saskaņā ar šo noteikumu 8. punktu, ir tiesīga institūtu lūgt konkrētai iesniegumā ietvertai informācijai piešķirt ierobežotas pieejamības statusu."; | Lūdzam precizēt Noteikumu projekta 1.1. apakšpunktu saistībā ar norādi “attiecīgo pamatojumu” atbilstoši Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” (turpmāk – Instrukcija) 14. punktam, kā arī lūdzam ietvert vispusīgu un pamatotu skaidrojumu tam, kāpēc nepieciešami ar Noteikumu projektu ieviestie grozījumi. | Ņemts vērā.Noteikumu projekta 1.1.apakšpunkts (noteikumu 6.1 p.) svītrots atbilstoši TM iebildumam. | 1.1. izteikt 7. punktu šādā redakcijā:“7. Pamatojoties uz Informācijas atklātības likumu, institūts, ievērojot personas iesniegtu pamatojumu un konsultējoties ar personu, lemj par ierobežotas pieejamības statusa piešķiršanu šādai iesniegumā ietvertai informācijai, ja persona pierāda, ka informācijas izpaušana varētu būtiski kaitēt tās interesēm:7.1. Eiropas Parlamenta un Padomes 2002. gada 28. janvāra Regulas (EK) Nr. 178/2002, ar ko paredz pārtikas aprites tiesību aktu vispārīgus principus un prasības, izveido Eiropas Pārtikas nekaitīguma iestādi un paredz procedūras saistībā ar pārtikas nekaitīgumu, (turpmāk – Regula Nr. 178/2002) 39. panta 2. punkta "a", "b" un "c" apakšpunktā minētajai informācijai;7.2. informācijai par DNS sekvenci, izņemot sekvenci, ko izmanto transformācijas notikuma atklāšanai, identificēšanai un kvantitatīvai noteikšanai; 7.3. informācijai par audzēšanas modeli un stratēģiju.";1.2. izteikt 8. punktu šādā redakcijā:“8. Piemērojot šo noteikumu 7. punktu, institūts *mutatis mutandis* piemēro attiecīgos Regulas Nr. 178/2002 39.e un 41. panta noteikumus.”; |
| 5. | 1.2. izteikt 8. punktu šādā redakcijā:"8. Ja persona pamato, ka informācijas izpaušana varētu ievērojami kaitēt tās interesēm, institūts piešķir ierobežotas pieejamības statusu:8.1. Eiropas Parlamenta un Padomes 2002. gada 28. janvāra Regulas (EK) Nr. 178/2002, ar ko paredz pārtikas aprites tiesību aktu vispārīgus principus un prasības, izveido Eiropas Pārtikas nekaitīguma iestādi un paredz procedūras saistībā ar pārtikas nekaitīgumu, (turpmāk – Regula Nr. 178/2002) 39. panta 2. punkta "a", "b" un "c" apakšpunktā minētajai informācijai;8.2. informācijai par DNS sekvenci, izņemot sekvenci, ko izmanto transformācijas notikuma atklāšanai, identificēšanai un kvantitatīvai noteikšanai; 8.3. informācijai par audzēšanas modeli un stratēģiju."; | Lūdzam anotācijā ietvert vispusīgu skaidrojumu un juridisko pamatojumu tam, kāpēc ar Noteikumu projekta 1.2. apakšpunktu plānots svītrot spēkā esošo Ministru kabineta 2009. gada 26. maija noteikumu Nr. 457 “Noteikumi par ģenētiski modificēto organismu apzinātu izplatīšanu” 8. punktā ietverto regulējumu. | Noteikumu 8. punkts tiek izteikts citā redakcijā atbilstoši grozījumiem direktīvas 2001/18/EK 25. pantā. | 1.2. izteikt 8. punktu šādā redakcijā:“8. Piemērojot šo noteikumu 7. punktu, institūts *mutatis mutandis* piemēro attiecīgos Regulas Nr. 178/2002 39.e un 41. panta noteikumus.”; |
| 6. | 1.2. izteikt 8. punktu šādā redakcjā:"8. Ja persona pamato, ka informācijas izpaušana varētu ievērojami kaitēt tās interesēm, institūts piešķir ierobežotas pieejamības statusu:8.1. Eiropas Parlamenta un Padomes 2002. gada 28. janvāra Regulas (EK) Nr. 178/2002, ar ko paredz pārtikas aprites tiesību aktu vispārīgus principus un prasības, izveido Eiropas Pārtikas nekaitīguma iestādi un paredz procedūras saistībā ar pārtikas nekaitīgumu, (turpmāk – Regula Nr. 178/2002) 39. panta 2. punkta "a", "b" un "c" apakšpunktā minētajai informācijai;8.2. informācijai par DNS sekvenci, izņemot sekvenci, ko izmanto transformācijas notikuma atklāšanai, identificēšanai un kvantitatīvai noteikšanai; 8.3. informācijai par audzēšanas modeli un stratēģiju."; | Lūdzam precizēt un anotācijā ietvert skaidrojumu Noteikumu projekta 1.2. apakšpunktam, kā pēc būtības pārtikas drošības, dzīvnieku veselības un vides zinātniskais institūts “BIOR” (turpmāk – institūts) plāno īstenot saņemto iesniegumu par ierobežotas pieejamības informācijas statusa noteikšanu izskatīšanu, izvērtēšanu un lēmuma pieņemšanu, kā arī, vai, saņemot minēto iesniegumu, institūts ikreiz veiks iesniedzējam labvēlīgu faktisko rīcību.Tāpat lūdzam anotācijā skaidrot Noteikumu projekta 1.2. apakšpunkta atbilstību Eiropas Parlamenta un Padomes 2019. gada 20. jūnija Regulas 2019/1381/ES par ES riska novērtēšanas pārredzamību un ilgtspēju pārtikas aprites ķēdē un ar ko groza Regulas (EK) Nr. 178/2002, (EK) Nr. 1829/2003, (EK) Nr. 1831/2003, (EK) Nr. 2065/2003, (EK) Nr. 1935/2004, (EK) Nr. 1331/2008, (EK) Nr. 1107/2009, (ES) 2015/2283 un Direktīvu 2001/18/EK 9. panta 3. punktam. | Ņemts vērā. Noteikumu projekts atbilstoši precizēts. | 1.1. izteikt 7. punktu šādā redakcijā:“7. Pamatojoties uz Informācijas atklātības likumu, institūts, ievērojot personas iesniegtu pamatojumu un konsultējoties ar personu, lemj par ierobežotas pieejamības statusa piešķiršanu šādai iesniegumā ietvertai informācijai, ja persona pierāda, ka informācijas izpaušana varētu būtiski kaitēt tās interesēm:7.1. Eiropas Parlamenta un Padomes 2002. gada 28. janvāra Regulas (EK) Nr. 178/2002, ar ko paredz pārtikas aprites tiesību aktu vispārīgus principus un prasības, izveido Eiropas Pārtikas nekaitīguma iestādi un paredz procedūras saistībā ar pārtikas nekaitīgumu, (turpmāk – Regula Nr. 178/2002) 39. panta 2. punkta "a", "b" un "c" apakšpunktā minētajai informācijai;7.2. informācijai par DNS sekvenci, izņemot sekvenci, ko izmanto transformācijas notikuma atklāšanai, identificēšanai un kvantitatīvai noteikšanai; 7.3. informācijai par audzēšanas modeli un stratēģiju."; |
| 7. |  | Lūdzam aizpildīt Noteikumu projekta anotācijas V. sadaļas 1. tabulu atbilstoši Instrukcijas 56. punktam. | Panākta vienošanās saskaņošanas procesā. Tā kā noteikumu projektā tiek pārņemtas normas, kas izriet no regulas 2019/1381 9. panta, ar kuru tiek grozīta direktīva 2001/18, atsauce uz regulu Nr. 178/2002 netiek dota. |  |
| 8. |  | Lūdzam atbilstoši Instrukcijas VI. nodaļas prasībām papildināt anotācijas V. sadaļu par Noteikumu projekta atbilstību Apvienoto Nāciju Organizācijas 1998. gada 25. jūnija konvencijai „Par pieeju informācijai, sabiedrības dalību lēmumu pieņemšanā un iespēju vērsties tiesu iestādēs saistībā ar vides jautājumiem” jeb Orhūsas konvencijai, kuru Latvijas Republikas Saeima ratificējusi 2002. gada 18. aprīlī, un kas stājās spēkā Latvijā 2002. gada 26. aprīlī , it īpaši saistībā ar minētā juridiskā instrumenta 5. un 6. panta prasībām nodrošināt pēc iespējas neierobežotu sabiedrības piekļuvi vides informācijai, kā arī nodrošināt plašu un efektīvu sabiedrības līdzdalību lēmumu pieņemšanā tostarp arī par ģenētiski modificēto organismu izplatīšanu vidē. | Panākta vienošanās saskaņošanas procesā.Noteikumu projekts neparedz izpildīt vai uzņemties jaunas saistības attiecībā uz Orhūsas konvenciju, un plānotie grozījumi nav arī pretrunā ar konvencijā noteiktajām sabiedrības līdzdalības iespējam un pieeju informācijai.Vēršam uzmanību uz regulas 2019/1381 1. panta 9. punktu, ar kuru regula Nr. 178/2002 tiek papildināta ar 39.g pantu, kas cita starpā groza regulas Nr. 178/2002 41. pantu, kurš savukārt secīgi stāsies spēkā 2021. gada 27. martā. | Precizēta anotācijas V sadaļa. |
| 9. | 1. Personas, kas veic šādas ar ģenētiski modificēto organismu apriti saistītas darbības:a) ģenētiski modificēto organismu izplatīšanu vidē izmēģinājumiem.Mērķgrupas lielumu nav iespējams noteikt, jo patlaban Latvijā neviens neveic ĢMO izplatīšana vidē izmēģinājumiem; | Lūdzam anotācijas II. sadaļas 1. punktā norādīt pareizu vārdu locījumu, piedāvājam to izteikt šādā redakcijā: “Mērķgrupas lielumu nav iespējams noteikt, jo patlaban Latvijā neviens neveic ĢMO izplatīšanu vidē izmēģinājumiem.” | Ņemts vērā. | 1. Personas, kas veic šādas ar ĢMO apriti saistītas darbības:a) ĢMO izplatīšanu vidē izmēģinājumiem.Mērķgrupas lielumu nav iespējams noteikt, jo patlaban Latvijā neviens nenodarbojas ar ĢMO izplatīšanu vidē izmēģinājumiem; |
| 10. | 1. Nepieciešams papildināt prasības par ierobežotas pieejamības statusa noteikšanu informācijai, kas attiecas uz iesniegumā par ģenētiski modificēto organismu izplatīšanu ietverto informāciju. (Anotācijas I sadaļas 2.punkts) | Lūdzam anotācijā skaidrot saīsinājumu “ĢMO”. | Ņemts vērā. | 1. Nepieciešams papildināt prasības par ierobežotas pieejamības statusa noteikšanu informācijai, kas attiecas uz iesniegumā par ģenētiski modificēto organismu (turpmāk – ĢMO) izplatīšanu ietverto informāciju. (Anotācijas I sadaļas 2. punkts) |

|  |  |
| --- | --- |
| Atbildīgā amatpersona |    |
|   | (paraksts)\* |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

|  |  |
| --- | --- |
| **Inese Aleksejeva** |   |
| (par projektu atbildīgās amatpersonas vārds un uzvārds) |   |
|  **Biotehnoloģijas un kvalitātes nodaļas vadītāja vietniece** |   |
| (amats) |   |
|  **67027069** |   |
| (tālruņa un faksa numurs) |   |
| **inese.aleksejeva@zm.gov.lv** |   |
| (e-pasta adrese) |  |